Universiteit fan Harderwyk
De Universiteit fan Harderwyk (1648 - 1811), ek wol de Gelderske Universiteit neamd, waard oprjochte yn de tiid fan de Republyk fan de Sân Feriene Nederlannen.

Stifting 
Yn 1441 wie der yn Harderwyk al in Latynske skoalle. Yn 1600 waard dy ta in Yllústere skoalle en yn 1648 ta Gelderske Universiteit.

It maklik en goedkeap promovearjen yn Harderwyk lokke in soad studinten út binnen- en bûtenlân, al wie dat faak mar foar koarte tiid.

Fakulteiten 
De universiteit hie fjouwer fakulteiten:
 Godgeleardens (theologica)
 Rjochten (jura)
 Medisinen (medicina)
 Frije keunsten (artes): etyk, natuerkunde, retoarika en klassike skiednis.

Promovendy 
Bekende promovendy fan Harderwyk wienen:
 De ûntdekkingsreizger Jacob Roggeveen (1690)
 De medikus Herman Boerhaave (1693)
 De Sweedske plantkundige Carolus Linnaeus (1735)
 De steatsman Herman Willem Daendels (1783)
 De dichter A.C.W. Staring (1787)

Ein 
Yn de tiid fan de Frânske besetting waard de universiteit sletten. Kening Willem I hat letter fergees besocht om hjir in Ryksateneum te stiftsjen.

Hortus Botanicus 
Nei it ferdwinen fan de universiteit yn 1811 waard yn 1821 ek de dêrby hearrende hortus botanicus fan de hân dien. Allinnich twa iuwenâlde beammen binne dêr noch fan oerbleaun. Op dat plak is yn 1989 as neitins in krûdetún oanlein.

Fetze Alsvanouds 
Ein 20e iuw spile Aart Staartjes professor Fetze Alsvanouds fan de Universiteit fan Harderwyk yn it tillefyzjeprogramma Het Klokhuis.

Literatuer 
 M.V.T. Tenten (einred.), Het Gelders Athene. Bijdragen tot de geschiedenis van de Gelderse universiteit in Harderwijk, Utjouwer: Verloren, Hilfertsom, 2000. ISBN 90-6550-092-8

Harderwyk
Skiednis fan Gelderlân
Harderwyk
Organisaasje oprjochte yn 1648
Organisaasje opheft yn 1811